พอดีก่อนนี้มีเรื่องที่ต้องเดินเยอะมาก แล้ววันต่อมา ก็ปวดน่องรู้สึกตึงๆเวลาเหยียด น่องแข็ง เหยียดตรงไมไ่ด้ยกเว้นจะออกแรงฝืน จะปวดพักนึงจะเดินได้ตรง แต่ถ้านั่งพัก พักนึงจะกลับมาเหยียดไม่ออกอีก เป็นมาจะครึ่งเดือนละครับ หลังๆน่องไม่แข็งแล้วแต่ยังตึงอยู่แต่ช่วงนี้เวลาที่มีเหตุจะต้องเดิน จะเดินเขย่งเอาเพื่อจะได้ไม่ต้องฝืนง้างขาจะได้ไม่เป็นเพิ่ม กับใส่รองเท้าที่มีพื้นรองเท้าตรงส้นมี ที่รองมันจะเดินได้ตรงแบบไม่ต้องง้างต้องรักษายังไงครับ วันๆพยายามไม่เดินแต่ก็ไม่ค่อยดีขึ้นเท่าไหร่ เคยมีช่วงนึง เดินได้ปกติเลยไม่ตึง ไม่เจ็บนึกว่าหายแล้วพอข้ามวันก็เป็นอีกคราวนี้ยาวเลย
สวัสดีค่ะ อาการปวดตึงๆที่น่อง น่องแข็ง เหยียดตรงไม่ได้ดังกล่าวมานั้น อาจจะมีสาเหตุมาจาก การมีกล้ามเนื้อที่ขาอักเสบหรือตึงตัวตามหลังการใช้งาน อาจมีเส้นเอ็นอักเสบหรือยึดจากการใช้งานร่วมด้วยได้ สาเหตุอื่นๆเช่นกล้ามเนื้อเกร็งผิดปกติจากภาวะเกลือแร่ในร่างกายไม่สมดุล อาจมีเกร็งกระตุกที่กล้ามเนื้อคล้ายเป็นตะคริว มีนรองกระดูกกดทับเส้นประสาท อาจปวดหลังร้าวลงขาได้ หรือมีกระดูกหักหรือเคลื่อน แต่มักเกิดตามหลังอุบัติเหตุรุนแรง จะเดินหรือยืนลงน้ำหนักไม่ค่อยได้ในเบื้องต้นพักการใช้งานบริเวณที่เป็น รับประทานยาแก้ปวดเพื่อบรรเทาอาการได้ ใส่รองเท้าที่นิ่มสบาย ไม่ต้องยืนแอ่นหรือเกร็ง ฝึกยืดเหยียดกล้ามเนื้อหลังการใช้งาน และสังเกตอาการค่ะ ถ้าพักการใช้งานไปแล้ว ยังคงปวดตึงมาก หรือมีการเดินลงน้ำหนักไม่ได้ตามปกติ ควรไปพบแพทย์เพื่อตรวจเพิ่มเติม